Št.: 410-0024/2020(303)

Datum: 8. 10. 2021

**OBČINSKEMU SVETU**

**OBČINE TRŽIČ**

V skladu z 18. členom Statuta Občine Tržič (Uradni list RS, št. 19/13 in 74/15) in na podlagi 37. a člena Odloka o ustanovitvi javnega vzgojno – varstvenega zavoda Vrtec Tržič (Uradni list RS, št. 23/11, 16/14, 65/16, 8/19, 13/19 in 105/21) vam pošiljamo v seznanitev in sprejem točko:

|  |
| --- |
| **POROČILO O DELU JAVNEGA VZGOJNO - VARSTVENEGA ZAVODA VRTEC TRŽIČ** |

V skladu z 21. členom Statuta Občine Tržič (Uradni list RS, št. 19/13 in 74/15) in 55. členom Poslovnika Občinskega sveta Občine Tržič (Uradni list RS, št. 15/17) bosta kot poročevalki na seji Sveta in delovnih teles sodelovali:

* Tatjana Blaži, ravnateljica Vrtca Tržič in
* Metka Kočar, računovodkinja Vrtca Tržič.

**PREDLOG SKLEPA:**

**Občinski svet Občine Tržič se seznani z Letnim delovnim načrtom za šolsko leto 2021/2022 in Finančnim načrtom 2021 in 2022 Vrtca Tržič.**

|  |  |
| --- | --- |
|  | mag. Borut Sajovic |
|  | ŽUPAN |
|  |  |

**OBRAZLOŽITEV:**

V skladu z 18. členom Statuta Občine Tržič se Občinski svet seznani z Letnim delovnim načrtom Vrtca Tržič, katerega ustanoviteljica je Občina Tržič.

Zakon o vrtcih (Uradni list RS, št. [100/05](http://www.uradni-list.si/1/objava.jsp?sop=2005-01-4349) – UPB, [25/08](http://www.uradni-list.si/1/objava.jsp?sop=2008-01-0911), [98/09](http://www.uradni-list.si/1/objava.jsp?sop=2009-01-4285) – ZIUZGK, [36/10](http://www.uradni-list.si/1/objava.jsp?sop=2010-01-1737), [62/10](http://www.uradni-list.si/1/objava.jsp?sop=2010-01-3387) – ZUPJS, [94/10](http://www.uradni-list.si/1/objava.jsp?sop=2010-01-4935) – ZIU, [40/12](http://www.uradni-list.si/1/objava.jsp?sop=2012-01-1700) – ZUJF, [14/15](http://www.uradni-list.si/1/objava.jsp?sop=2015-01-0505) – ZUUJFO, [55/17](http://www.uradni-list.si/1/objava.jsp?sop=2017-01-2525) in [18/21](http://www.uradni-list.si/1/objava.jsp?sop=2021-01-0412)) v 21. členu določa, da se z letnim delovnim načrtom določijo organizacija in poslovni čas vrtca, programi vrtca, vzgoja in varstvo otrok v vzgojnovarstvenih družinah, razporeditev otrok v oddelke, delo strokovnih in drugih delavcev v vrtcu, sodelovanje s starši, sodelovanje z vzgojnoizobraževalnimi, zdravstvenimi in drugimi organizacijami, mentorstvo pripravnikom, aktivnosti za vključevanje vrtca v okolje, sodelovanje s šolami, ki izobražujejo delavce za potrebe vzgoje predšolskih otrok, program strokovnega izpopolnjevanja delavcev vrtca, program dela strokovnih organov vrtca ter kadrovske, materialne in druge pogoje, potrebne za uresničitev vzgojnega procesa.

Predlog letnega delovnega načrta vrtca mora biti pred sprejetjem v vseh delih, ki imajo finančne učinke na proračun občine ustanoviteljice, predvsem pa glede vrste in števila oddelkov, števila otrok v oddelku, števila strokovnih delavcev ter poslovnega časa, usklajen s pristojno službo občine ustanoviteljice.

Sveta zavoda Vrtca Tržič je Letni delovni načrt Vrtca Tržič za šolsko leto 2021/2022 potrdil na 7. korespondenčni seji, dne 7. 10. 2021.

Zakon o zavodih (Uradni list RS, št. 12/91, [8/96](http://www.uradni-list.si/1/objava.jsp?sop=1996-01-0379), [36/00](http://www.uradni-list.si/1/objava.jsp?sop=2000-01-1687) – ZPDZC in [127/06](http://www.uradni-list.si/1/objava.jsp?sop=2006-01-5348) – ZJZP) v 48. členu določa, da zavod pridobiva sredstva za delo iz sredstev ustanovitelja, s plačili za storitve, s prodajo blaga in storitev na trgu in iz drugih virov na način in pod pogoji, določenimi z zakonom in aktom o ustanovitvi.

Presežek prihodkov nad odhodki sme zavod uporabiti le za opravljanje in razvoj dejavnosti, če ni z aktom o ustanovitvi drugače določeno.

Omenjeni zakon v 49. členu določa, da je zavod odgovoren za svoje obveznosti s sredstvi, s katerimi lahko razpolaga in da je ustanovitelj odgovoren za obveznosti zavoda, če ni z zakonom ali aktom o ustanovitvi drugače določeno.

Za obravnavo poslovanja je kot gradivo priložen Finančni načrt Vrtca Tržič za leti 2021 in 2022.

Pripravil/a:

Nevenka Cotelj,

višja svetovalka za družbene dejavnosti

Klemen Srna,

direktor občinske uprave

Prilogi:

* Letni delovni načrt Vrtca Tržič za šolsko leto 2021/2022
* Finančni načrt Vrtca Tržič za leti 2021 in 2022